कनु का कोना (व्यंजन) कनु का कोना (हेल्थ टिप्स) फेसबुक पेज Saturday, May 26, 2012
वक़्त से जुड़ गए रूह से मेरी जुड़े तो नहीं हो तुम मुझे जितने मयस्सर हो पूरे तो नहीं हो हमने तो हर शय में तमन्ना की तुम्हे चाहने की तेरे वास्ते देखे हर ख्वाब को हकीक़त बनाने की तुम भी खेल -ए -जिंदगी की हर चाल में जायज़ हो रश्क बस एक है की इश्क की चाल में ज़रा नाजायज़ हो पर मेरी दुनिया में बस डूब के चाहने की बात होती है प्यार है तो सब है इसी में शय और मात होती है तुमने जो याद न रखा उसे भूले तो नहीं हो तुम मुझे जितने मयस्सर हो पूरे तो नहीं हो आओ सूरज की नहीं धरती बात करते हैं
हो चाहे चाँद रात बस हम तुमको याद करते हैं तुम समुन्दर के पार दूर कही भटके हो प्यार से दूर कही जिंदगी में अटके हो इश्क का फर्क नहीं दर्द ए- दिल की उलझन है मेरे रहते तेरी, तेरे रहते मेरी भटकी हुई सी धड़कन है जो लड़कपन में देखे वो ख्वाब अधूरे तो नहीं हो तुम मुझे जितने मयस्सर हो पूरे तो नहीं हो .....
बिटिया 1.बजती जाए रुनझुन रुनझुन पायल की झंकार हर पिता ने नहीं सुनी बिटिया की करून पुकार कैसे आ जाता है मन में मुक्ति का विचार सोचो तो कैसा होगा बिन बेटी के संसार ?
बिटियाँ के होने से मधुबन ,सावन भी लगता मनभावन बिन राधा के कैसे रास रचाएंगे तारनहार सोचो तो कैसा होगा बिन बेटी के संसार ?
2.प्रेम बढ़ते रहे साथ में बंधन नहीं आया बरसो से प्यासे है पर सावन नहीं आया
इस जिंदगी के साथ में बस इक कमी है हममे ठहराव ना आया तुममे बचपन नहीं आया
फिर लौट कर मोहब्बतों का मौसम नहीं आया किससे करे शिकवा सबके अपने मिजाज़ है तुम्हे शोखी नहीं आई हमे आवारापन नहीं आया 3. इक तेरे होने से वीराने में भी रौनक थी
इक तेरे ना होने से सारा शहर वीराना लगता है तेरे होने से मेरी मस्तानो में गिनती थी
तेरे ना होने से सबको मेरा चेहरा अनजाना लगता है 4. ना तेरा साथ भाता है ना दूरी सुहाती है
मैं जीता जागता जेसे कोई अपवाद हो गया हू आपका एक कमेन्ट मुझे बेहतर लिखने की प्रेरणा देगा और भूल सुधार का अवसर भी
फ़ोन की लम्बी लम्बी बातें कभी वो सुकून नहीं दे सकती जो चिट्ठी के चंद शब्द देते हैं .तुम्हे कभी लिखने का शौक नहीं था और पढने का भी नहीं तो मेरी न जाने कितनी चिट्ठियां मन की मन में रह गई न उन्हें कागज़ मिले न स्याही .तुम्हारे छोटे छोटे मेसेज भी मैं कितनी बार पढ़ती थी तुमने सोचा भी न
होगा ,ये लिखते टाइम तुमने ये सोचा होगा ,ये गाना अपने मन में गुनगुनाया होगा शायद परिचित सी मुस्कराहट तुम्हारे होठों पर होगी जब वो सब यादें आती
है तो बड़ा सुकून सा मिलता है ..और एक ही कसक रह जाती है काश तुमने कुछ चिट्ठियां भी लिखी होती मुझे तो ये सूरज जो कभी कभी अकेले डूब जाता है,ये चाँद जो रात में हमें मुस्कुराते न देखकर उदास हो जाता है तुम्हारे पास होने पर भी जब तुम्हारी यादें आ कर मेरे सरहाने बेठ जाती हैं इन सबको आसरा मिल जाता ..ये अकेलापन भी इतना अकेला न महसूस करता ....अब तो सोचती हु तुमने न लिखी तो में कुछ चिट्ठियां लिख लू पर जिस तरह तुम खो रहे हो दुनिया की भीड़ में अब तो तुम्हारे दिल का सही सही पता भी खोने लगा है बड़ा
डर सा लगता है की मेरी ये चिट्ठियां तुम तक पहुंचेगी भी या नहीं ? तुम तक पहुँच भी गई गई तो जानती हु तुम पढोगे नहीं .....पर फिर भी मेरी विरासत रहेगी किसी प्यार करने वाले के लिए ..
पिछली राहों पर छोड़ दिया कहीं भटकता सा अब बस कुछ छोटी छोटी यादों की चिड़िया हैं
कुछ नाम कभी ढले नहीं जाते शब्दों में कुछ लोग बस याद बनने के लिए ही आते है जिंदगी में
आज ये ग़ज़ल सुबह से गुनगुना रही हू....प्यार का पहला ख़त लिखने में वक़्त तो लगता है आपका एक कमेन्ट मुझे बेहतर लिखने की प्रेरणा देगा और भूल सुधार का अवसर भी